**BALDINTZA TEKNIKOEN PLEGUA: 3 ETA 6 URTE BITARTEKO UMEENTZAKO UDATXIKI HEZKUNTZA PROGRAMA LUDIKOA GARATZEKO**

**SARRERA**

Leioako Udalaren xede da udalerriko familiei lana eta familia uztartzen laguntzea. Horretarako, uztailean, Haur Hezkuntzako umeentzako hezkuntza programa ludikoa jarri nahi da abian, *Udatxiki* izenarekin. Horrela, Udal Kiroldegiak Lehen Hezkuntzako umeentzat antolatzen duen *Uda* zerbitzua osatu nahi da. *Udatxikin,* Leioako Udalean erroldatuta dauden eta 2007 eta 2010 urteen bitartean (biak barne) jaio diren umeei emango zaie arreta, 2013ko uztailean zehar.

Programak uztailaren 1etik 31ra bitartean iraungo du, astelehenetik ostiralera, jai ofizialak kanpo. Ordutegia 9:00etatik 14:00etara izango da, eta hortaz, deialdi honen objektuak ez du barne hartzen jantoki zerbitzurik, ezta garraio gasturik ere Altzaga Ikastola, Mendibile eta Artatza-Pinueta zentro publikoetako instalazioetan.

Programan aktibitate ludikoak egingo dira, baita umeen adimen-garapena eta garapen sozioafektiboa laguntzen dituzten bestelako aktibitateak ere.

Honako baldintzen plegu hau aurkezten da:

1. **Kontratazioaren xedea**

Baldintza teknikoen plegu honen helburua Haur Hezkuntzan dauden umeentzako Udatxiki izeneko programa ludiko-hezitzailearen kudeaketa eta esleipena erregulatzea da.

Programak jarduera ludikoak jasoko ditu, hala nola parte hartzen duten umeen garapen intelektual, sortzaile eta sozio-afektiboari lagundu diezaiekeen beste edozein.

**II. Programaren helburuak**

1. Uztailean zehar umeei espazio ludiko eta formatzailea eskaini.
2. Autonomia pertsonalaren garapenerako espazio egokia.
3. Gizarteratzeko espazio bat, bere indibidualtasunaren kontzientzia (autoestima) duela, baina baita talde bateko partaide izatearena ere (talde lana, kooperazioa).
4. Umeei euskarazko komunikazioa eta elkarbizitza erraztea, hala nola euskal kulturaren hainbat funtsezko aspektutara hurbiltzea.
5. Parte hartzen duten umeak hamaiketakoaren bidez elikadura-ohitura osasungarrietara hurbiltzea.
6. Parte hartzen duten umeak ingurune hurbilenera hurbiltzea, Leioako berebiziko tokietara.
7. Heziketa ez-sexista eta demokratikora (ez autoritarioa) hurbiltzea.

**III. Pertsona hartzaileak**

Programa hau Leioan erroldatuta dauden eta aurten 3, 4, 5 edo 6 urte betetzen duten umeei zuzenduta dago; beraz, 2013 urte honetan 2007, 2008, 2009 eta 2010 urteetan jaiotakoak onartuko dira.

*00500/42210/2260623 Programa Udatxiki* aurrekontu-esleipenak onartzen dituen beste ume onartuko dira, harik eta berori agortu arte.

**IV. Zerbitzuaren gauzatzea**

Esleipendun enpresak zerbitzua Altzaga, Mendibile eta Artatza-Pinueta ikastetxeetan emango du, edota kokapen hori posible izango ez balitz, Kontratuaren Zuzendariak proposa zezakeen veste edozein toki.

**V. Programaren garapenerako personal eta bitartekoak**

* 1. Proposatzen duen enpresak magisteritzaren edozein modalitatetako titulua duten profesionalez edo aisialdi titulua duten profesionales osatutako ekipoa eduki beharko du programaren garapenerako, baita zentroetako aisialdi‑zuzendari bana ere.
	2. Esleipendun Enpresa behartuta dago indarrean dagoen Lan arloko legeria zorrotz betetzera.
	3. Esleipendun Enpresak lan ekiparen formazio eta koordinazio plan bat aurkeztu beharko du.

**VI. Datu pertsonalen babesa**

Abenduaren 13ko Izaera Pertsonaleko Datuen Babeserako 15/1999 Lege Organikoaren 3. artikuluko g) letrarekin ados, kontratistak, tratamenduaren arduradun gisa, lege horretan (9, 10, eta 12. artikuluetan bereziki) aipatzen dena betetzeko obligazioa duela adierazten du beren-beregi, eta dagozkion segurtasun neurriak hartuko dituela, ekainaren 11n Errege Dekretu bidez onartutako Segurtasun Neurrien Araudiak dioenaren arabera.

Horretarako, esleipendunak bere langileei arau horietatik eratortzen diren obligazioez informatzeko konpromiso esplizitua hartzen du.

Bereziki, enpresa esleipendunak eta lanak burutzeko ardura duten langileek sekretu profesionala gordeko du kontratua irauten duen bitartean jakin ditzakeen informazio, agiri eta gaien gainean. Era berean, datuok publiko ez egiteko eta ez besterentzeko obligazioa dute, baita kontratuaren indarraldia amaitu ondoren ere.

Dokumentazioa kontratu honen objektu diren lanetarako bakarrik entregatuko zaio esleipendunari, eta debekatuta geratzen zaie esleipendunari eta langileei horiek kopiatzea edozein modutan eta horiek, osorik edo zati baten, uztea edozein pertsona fisiko edo juridikori. Hori guztia luzagarri egiten zaio lanen produktuari.

Egindako lanen emaitza eta erabilitako euskarriak (papera, fitxak, disketeak, e.a.) Leioako Udalaren jabegopean geratuko dira.

**VII. Prezioa**

Gehienezko prezioa ume bakoitzeko 240€ izango da (BEZ kanpo).

Udalak zuzenean ordainduko dizkio enpresa adjudikaziodunari jarraian zehazten diren zenbatekoak honako kontzeptu hauengatik:

* Ohiko matrikulen kasuan, esleipena egiten den zenbatekoaren %35, gehi dagokion BEZ.
* Diru-sarrerak Bermatzeko Errenta jasotzen duten familiek egindako matrikulen kasuan, esleipena egiten den zenbatekoaren %70, gehi dagokion BEZ.
* Gainera, inskribatzen diren umeak familia bereko bi edo gehiago badira, ume bakoitzari %10eko deskontua egingo litzaioke dagozkion tasetan, orokorrak edo bereziak.

Esleipenaren preziora bitarteko gainerako portzentajea, gehi dagokion BEZ, familiek ordainduko diote enpresa esleipendunari matrikulazio tasen kontzeptupean.

Edonola ere, kontratuaren objektuaren gehienezko salneurria 24.084,30 € da, BEZ kanpo.

Hezkuntza Batzordea familiek ordaindu beharreko kopuruen kalkulua egiteaz arduratuko da, baita matrikulazioaren prozesuaz ere.

1. **Kontratuaren iraupena**

Esleipen honetatik eratortzen den kontratuak urte beteko iraupena izango du, baina bigarren urte batez, eta hirugarren urte batez, luzatu ahal izango da, gehienez hiru urtez luzatu arte.

1. **Esleitzeko irizpideak (gehienezkoa: 100 puntu)**

Lehiaketa esleitzeko oinarri diren irizpideak hauek dira:

1. Udatxiki programaren deskribapen-proiektua, Baldintza Teknikoen Pleguaren arabera ***(60 puntu gehienez)***
2. Emango den zerbitzuaren kalitatearekin lotutako beste aspektu batzuk ***(20 puntu gehienez)***
* Langileentzako prestakuntza eta laguntza plana: langileen prestakuntza, birziklatze eta gainbegiratzera zuzendutako ekintzak (10 puntu gehienez)
* Programaren hobekuntzak (10 puntu gehienez)
1. Balorazio ekonomikoa ***(20 puntu gehienez)***

Hasierako tipoaren gaineko %1eko beherakada bakoitzeko, 2 puntu gehituko dira zerotik hasita. Hau da, 240€ (BEZ kanpo) ume bakoitzeko, zero puntu lirateke.

Leioan, 2013ko martxoaren 14an.